Държавен вестник, бр. 97, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  97
сила на договора, могат да бъдат преразгледани 
еднократно в съответствие с разпоредбите на 
договора въз основа на заявление на лицето. 
При това изплащането на отпуснатата по-рано 
пенсия се прекратява, а пенсията в съответствие 
с разпоредбите на договора се отпуска в срока, 
предвиден в член 23 на договора. В случай на 
липса на такова заявление изплащането на 
пенсията, отпусната до влизането в сила на 
договора, продължава. 
Заявление за отпускане на пенсия, подадено 
от лице, на което е отпусната пенсия до встъп­
ването в сила на договора според законодател­
ството на една от договарящите се страни, във 
връзка с придобиване на право на пенсия по 
законодателството на другата договаряща се 
страна, едновременно се смята за заявление 
за преразглеждане на пенсията в съответствие 
с разпоредбите на договора. 
С цел недопускане на намаляване на раз­
мера на пенсията въз основа на член 23 на 
договора в необходимите случаи до вземане 
на решение за преразглеждане на пенсията 
компетентните институции на договарящите се 
страни си разменят съответната информация. 
При това за осъществяване на изчисляване на 
размера на пенсията компетентната институция 
на договарящата се страна, на територията на 
която лицето има местоживеене, в случай, 
че за него е налице осигурителен (трудов) 
стаж на територията на другата договаряща 
се страна, попълва формуляр за отпускане 
(преразглеждане) на пенсията съгласно при­
ложение № 2 (с отметка „Предварително 
изчисляване по договора“), който заедно със 
справката за зачитания (зачетен) в страната по 
местоживеене на лицето осигурителен (трудов) 
стаж съгласно приложение № 3, необходима 
за възможното сумиране на периодите на 
осигурителен (трудов) стаж с цел определяне 
правото на пенсия съгласно законодателството 
на договарящите се страни и превръщането на 
пенсионни права съгласно законодателството 
на Руската федерация и документите, необ­
ходими за отпускането на пенсия, в течение 
на 20 работни дни от датата на приемането 
им изпраща до компетентната институция на 
другата договаряща се страна. 
Компетентната институция на договарящата 
се страна, получила формуляра за отпускане 
(преразглеждане) на пенсия, след провеждане 
на изчисленията информира за резултатите им 
в течение на 10 работни дни компетентната ин­
ституция на договарящата се страна, изпратила 
формуляра, по формата съгласно приложение 
№ 4, а също така изпраща справка за зачитан 
(зачетен) осигурителен (трудов) стаж съгласно 
приложение № 3.
В случай на вземане на решение за прераз­
глеждане на размера на пенсията компетентната 
институция на едната договаряща се страна, 
в която е подадено съответното заявление и 
необходимите документи, попълва формуляр 
за отпускане (преразглеждане) на пенсията 
съгласно приложение № 2 (с отметка „Прераз­
глеждане по договора“), който в течение на 10 
работни дни от деня на вземане на решението 
за преразглеждане изпраща до компетентната 
институция на другата договаряща се страна. 
Компетентната институция на договарящата 
се страна, получила формуляра за отпускане 
(преразглеждане) на пенсия, след вземане на 
решение за отпускане (отказ за отпускане) на 
пенсия в течение на 10 работни дни изпраща 
до компетентната институция на договарящата 
се страна, изпратила формуляра, уведомление 
за отпускане (преизчисляване) или за отказ на 
отпускане (преизчисляване) на пенсия съгласно 
приложение № 4.
При това информацията, съдържаща се 
във формуляра (приложение № 2), не изисква 
допълнително документално потвърждение.
Информацията за предварителния размер на 
пенсията се предоставя от Република Бълга­
рия – в левове, от Руската федерация – в рубли. 
При сравняването на размерите се използва ва­
лутният курс, официално публикуван съответно 
от Българската народна банка и Централната 
банка на Руската федерация и действащ към 
датата на подаване на заявлението. 
2. До вземането на решение за преразглеж­
дане на пенсията съгласно разпоредбите на 
договора на лицето, подало такова заявление, 
пенсията се изплаща по предишния ред и в 
предишния размер. Изплатените в този случай 
суми от пенсията се вземат предвид при из­
плащането на пенсията, отпусната въз основа 
на член 23 на договора. 
Член 10
1. При оформяне на пенсия за инвалидност, 
както и обезщетения за трудова злополука или 
професионална болест на лица, които имат 
местоживеене на територията на едната догова­
ряща се страна, компетентната организация на 
тази договаряща се страна изпраща в другата 
договаряща се страна заявление на осигуреното 
лице и, с негово съгласие, формуляр с детай­
лизирани данни на медицинското освидетел­
стване (приложение № 6), въз основа на който 
може да бъде установена степента на загуба 
на професионална работоспособност, степента 
на ограничаване на способността за трудова 
дейност, групата и причината за инвалидност 
на заинтересуваното лице.
2. Установяването на степента на загуба 
на професионална работоспособност, групата, 
причината и сроковете на инвалидността на